ሚኒስቴሩ በበልግ አብቃይ አካባቢዎች የውሃ ማቅረብ ሥራው መጠናከር እንዳለበት አስታወቀ
በዘንድሮ የበልግ ወቅት ከመደበኛ በታች የዝናብ ሥርጭት በበልግ አብቃይ አካባቢዎች ስለሚከሰት የውሃ ማቀብ ሥራው ተጠናክሮ መከናወን እንደሚገባው የእርሻና ተፈጥሮ ሃብት ሚኒስቴር አስታወቀ ፡፡በሀገሪቱ የበልግ አብቃይ አካባቢዎች በተለይ ደግሞ የደቡብና ደቡብ ምስራቅ ቆላማ አካባቢዎች ከመደበኛው በታች የሆነ የዝናብ ሥርጭት ሊያገኙ እንደሚችሉ የአየር ትንበያ መረጃዎች ያመለክታሉ፡፡  ስለሆነም በዚህ አካባቢ የሚኖሩ አርሶ አደሮች ውሃን በመስኖና በማቀብ መጠቀም እንደሚገባቸው ሚኒስቴሩ ከብሄራዊ ሚትዮሮሎጂ ኢጄንሲ ጋር በመቀናጀት ያከናወኑት የበልግ ወቅት የአየር ሁኔታ የመረጃ ትንተና እንዲሁም   ምክረ ሓሳብ ይጠቁማል፡፡